Komisijas paziņojums Eiropas Parlamentam saskaņā ar Līguma par Eiropas Savienības darbību 294. panta 6. punktu par Padomes nostāju, lai pieņemtu priekšlikumu Eiropas Parlamenta un Padomes regulai, ar ko izveido Eiropas Patvēruma lietu atbalsta biroju, un priekšlikumu Eiropas Parlamenta un padomes Lemumam, ar ko groza Lēmumu Nr.°573/2007/EK, ar ko laikposmam no 2008. gada līdz 2013. gadam izveido Eiropas Bēgļu fondu, attiecībā uz finansējuma apturēšanu noteiktām Kopienas darbībām un to finansējuma ierobežojumu izmaiņām /* COM/2010/0079 galīgā redakcija - COD 2009/0027 */





[pic] | EIROPAS KOMISIJA | Briselē, 5.3.2010 COM(2010)79 galīgā redakcija 2009/0027 (COD)2009/0026 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punktu par Padomes nostāju, lai pieņemtu priekšlikumu Eiropas Parlamenta un Padomes regulai, ar ko izveido Eiropas Patvēruma lietu atbalsta biroju, un priekšlikumu Eiropas Parlamenta un Padomes lēmumam, ar ko groza Lēmumu Nr.°573/2007/EK, ar ko laikposmam no 2008. gada līdz 2013. gadam izveido Eiropas Bēgļu fondu, attiecībā uz finansējuma apturēšanu noteiktām Kopienas darbībām un to finansējuma ierobežojumu izmaiņām 2009/0027 (COD)2009/0026 (COD) KOMISIJAS PAZIŅOJUMS EIROPAS PARLAMENTAM saskaņā ar Līguma par Eiropas Savienības darbību 294. panta 6. punktu par Padomes nostāju, lai pieņemtu priekšlikumu Eiropas Parlamenta un Padomes regulai, ar ko izveido Eiropas Patvēruma lietu atbalsta biroju, un priekšlikumu Eiropas Parlamenta un Padomes lēmumam, ar ko groza Lēmumu Nr.°573/2007/EK, ar ko laikposmam no 2008. gada līdz 2013. gadam izveido Eiropas Bēgļu fondu, attiecībā uz finansējuma apturēšanu noteiktām Kopienas darbībām un to finansējuma ierobežojumu izmaiņām 1. PRIEKŠVĒSTURE Datums, kad Eiropas Parlamentam un Padomei iesniegts priekšlikums regulai, ar ko izveido Eiropas Patvēruma lietu atbalsta biroju (dokuments COM(2009/66 galīgā redakcija – [2009/0027(COD): Datums, kad Eiropas Parlamentam un Padomei iesniegts priekšlikums Eiropas Parlamenta un Padomes lēmumam, ar kuru groza Lēmumu Nr. 573/2007/EK, ar ko laikposmam no 2008. gada līdz 2013. gadam izveido Eiropas Bēgļu fondu, attiecībā uz finansējuma apturēšanu noteiktām Kopienas darbībām un to finansējuma ierobežojumu izmaiņām (dokuments COM(2009)67 - 2009/0026(COD): | 2009. gada 19. februāris 2009. gada 18. februāris | Eiropas Ekonomikas un sociālo lietu komitejas atzinuma datums | Nepiemēro | Datums, kad Eiropas Parlaments pirmajā lasījumā sniedzis atzinumu: | 2009. gada 7. maijs | Grozītā priekšlikuma iesniegšanas datums: | Nepiemēro | Padomes nostājas pieņemšanas datums: | 2010. gada 25. februāris | 2. KOMISIJAS PRIEKŠLIKUMA MĒRĶIS Priekšlikums regulai par Eiropas Patvēruma lietu atbalsta biroja izveidi un priekšlikums grozījumiem lēmumā par EBF izveidošanu laikposmam no 2008. gada līdz 2013. gadam ir to Eiropas Savienības centienu vidū, kuru mērķis ir izstrādāt vispārēju politiku patvēruma jomā. Tie ir paredzēti kā atbilde uz Padomes un Eiropadomes pieprasījumiem izveidot patvēruma atbalsta struktūru un ir daļa no darbībām, kas paredzētas Patvēruma politikas rīcības plānā, ko Komisija pieņēma 2008. gada jūnijā. Komisija ierosina izveidot Eiropas Patvēruma lietu atbalsta biroju, kura uzdevums būs veicināt un nostiprināt dalībvalstu praktisko sadarbību patvēruma jomā, kā arī palīdzēt sekmēt kopējās patvēruma sistēmas īstenošanu. Biroja institucionālā forma būs regulatīva aģentūra, un tā būs struktūra Finanšu regulas 185. panta nozīmē. To finansēs no budžeta pozīcijas, kas iekļauta Eiropas Savienības vispārējā budžetā. Lai vienkāršotu pieejamo līdzekļu izmantošanu un tā kā Eiropas Patvēruma atbalsta birojs būs atbildīgs par dažiem uzdevumiem, kurus pašlaik finansē no EBF, saskaņā ar lēmuma priekšlikumu daļu EBF piešķirto budžeta līdzekļu pārvieto uz Biroja pozīciju, lai nodrošinātu optimālu finansējumu praktiskajai sadarbībai patvēruma jomā. 3. PIEZīMES PAR PADOMES NOSTĀJU 3.1. Vispārīga piezīme par Padomes nostāju Padomes nostājas teksts pēc būtības un lielā mērā ir saskaņā ar Komisijas priekšlikumiem, un tāpēc to var pilnībā atbalstīt. 3.2 Vienošanās, pieņemot Padomes nostāju Padomes nostāja ir panākta intensīvu starpiestāžu sarunu rezultātā, kas notika pēc Komisijas 2009. gada 18. februāra priekšlikuma, kā arī pēc atzinuma, ko 2009. gada 6. maijā pirmajā lasījumā pieņēma Eiropas Parlaments. Neformālās un tehniskās sanāksmēs bija iespējams panākt kompromisu par dažādiem neatrisinātiem jautājumiem. Ne Eiropas Parlaments, ne Padome neizdarīja grozījumus priekšlikumā lēmumam par Biroja finansējumu. Pēc sarunām Pastāvīgo pārstāvju komiteja 2009. gada 11. un 16. novembrī panāca vienošanos par tā tekstu. Pilsoņu brīvību, tieslietu un iekšlietu komitejas priekšsēdētājs Juan Fernando López Aguilar ar vēstuli apstiprināja prezidentūrai, ka referenti un atzinuma sagatavotāji ir vienojušies par Pastāvīgo pārstāvju komitejas apstiprināto tekstu un tam pievienoto starpiestāžu deklarāciju, un norādīja, ka gadījumā, ja šie teksti tiks oficiāli iesniegti Eiropas Parlamentam kā Padomes nostāja, viņš pēc tam ieteiks Pilsoņu brīvību, tieslietu un iekšlietu komitejā un pēc tam plenārajā sesijā pieņemt tos bez grozījumiem. Pamatojoties uz minēto, Pastāvīgo pārstāvju komiteja 2009. gada 20. novembrī panāca politisku vienošanos. Galvenie sarunu elementi, par kuriem panākta vienošanās, ir šādi. Solidaritātes mehānismi, ko atbalsta Birojs (pārvietošana un iekārtošanās citā dzīvesvietā) un attiecībā uz kuriem panākts kompromiss par neitrālu formulējumu, lai Birojs varētu efektīvi atbalstīt visus pašreizējos un turpmākos mehānismus. Biroja izpilddirektora iecelšanā panāktais kompromiss, kas Eiropas Parlamentam ļauj ciešāk iesaistīties tā iecelšanā, paredzot, ka pēc Biroja valdes izraudzītā kandidāta uzklausīšanas Parlaments varēs sniegt atzinumu un ka Biroja valdei ir jāatskaitās par to, kā būs ņemts vērā Parlamenta atzinums, lai veiktu izpilddirektora galīgo iecelšanu. Parlaments aicināja šo starpiestāžu horizontālo noteikumu pilnībā iekļaut darbībās, ko pašlaik veic regulatīvo aģentūru starpiestāžu darba grupa. Rezultātā tika pieņemta šāda starpiestāžu deklarācija: „ Eiropas Parlaments, Padome un Komisija ir izveidojuši iestāžu darba grupu, kas ir atbildīga par to, lai novērtētu regulatīvo aģentūru saskaņotību, efektivitāti un pārredzamību, kā arī to, kā tās ziņo par savu darbību, un lai noteiktu kopīgas perspektīvas, kā uzlabot to darbību. Šī grupa šobrīd ir pievērsusies vairākiem tādiem būtiskiem jautājumiem kā regulatīvo aģentūru nozīme un vieta ES iestāžu struktūrā, to izveide, struktūra un darbība, kā arī jautājumiem, kas saistīti ar to finansējumu, budžeta uzraudzību un pārvaldi. Veids, par kādu vienojās topošā Eiropas Patvēruma lietu atbalsta biroja direktora iecelšanai amatā (pamatregulas 28. pants), nosakot, ka Eiropas Parlaments „var pieņemt atzinumu, izklāstot savu nostāju par izvēlēto kandidātu” un ka „Biroja Valde informē EP par veidu, kādā tā atzinums ir ņemts vērā”, būtu jāskata saistībā ar starpiestāžu centieniem uzlabot aģentūru pārvaldību un pārskatatbildību. ” Padome un Eiropas Parlaments vienojās par Apvienoto Nāciju Organizācijas augstā komisāra bēgļu lietās biroja ( UNCHR ) līdzdalību Biroja darbā, lai Birojs savā turpmākajā darbā varētu pilnībā izmantot UNCHR īpašās zināšanas. Pēc Parlamenta lūguma bija iespējams rast kompromisu par pilsoniskās sabiedrības pilnīgu iesaistīšanu Biroja darbā, izmantojot konsultatīvo forumu, kura darbības noteikumi tika precizēti. 4. SECINĀJUMS Padomes nostāja un tai pievienotā starpiestāžu deklarācija atbilst Komisijas sākotnējā priekšlikuma mērķiem. Tāpēc Komisija apstiprina tās tekstu.